pythainlp/thaigov-v2-corpus-22032023 huggingface dataset:
วันพฤหัสบดีที่ 3 มีนาคม 2565
​มาแล้ว!!! นายจ้าง UAE จ้างตรงแรงงานไทย 25 อัตรา
กระทรวงแรงงาน โดยกรมการจัดหางาน ชวนคนไทยที่ต้องการทำงานในสหรัฐอาหรับเอมิเรตส์ (UAE) ประเภทงานโรงแรมและร้านอาหาร สมัครงานโดยตรงผ่านเว็บไซต์/อีเมลนายจ้าง
นายสุชาติ ชมกลิ่น รัฐมนตรีว่าการกระทรวงแรงงาน เผยว่า กระทรวงแรงงาน โดยกรมการจัดหางานได้รับแจ้งจากฝ่ายแรงงานประจำสถานเอกอัครราชทูต ณ กรุงอาบูดาบี ว่าได้พบปะนายจ้าง/สถานประกอบการเพื่อขยายตลาดแรงงานและคุ้มครองสิทธิประโยชน์ของแรงงานไทย ซึ่งมีนายจ้าง/สถานประกอบการประเภทโรงแรม และร้านอาหาร จำนวน 3 แห่ง ได้แก่ 1) โรงแรม The Ritz-Carlton Ras Al Khaimah, Al Wadi Desert & Al Hamra Beach รัฐราสอัลไคม่าห์ 2) โรงแรม Anantara Eastern Mangroves Abu Dhabi Hotel เมืองอาบูดาบี และ3) โรงแรม Centara Mirage Beach Resort Dubai รัฐดูไบ ประสงค์จ้างแรงงานไทย 25 อัตรา โดยวิธีการจ้างตรง เพื่อป้องกันปัญหาการหลอกลวงคนหางานของสาย/นายหน้าเถื่อน
“รัฐบาลภายใต้การนำของพลเอกประยุทธ์ จันทร์โอชา นายกรัฐมนตรี และพลเอกประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน มีนโยบายให้ความสำคัญในการส่งเสริมแรงงานไทยไปทำงานต่างประเทศ เพราะไม่เพียงแต่ทำให้แรงงานไทยมีรายได้ มีคุณภาพชีวิตที่ดี ยังสามารถนำความรู้ทักษะที่ได้รับกลับมาต่อยอด พัฒนาตนเองและประเทศได้ต่อไป โดยเมื่อสถานการณ์โควิด – 19 คลี่คลาย จะมีความต้องการแรงงานไทยเพิ่มขึ้น ซึ่งคาดว่าจะทำให้ประเทศไทยมีรายได้เข้ามาจากหลายช่องทาง ก่อให้เกิดผลดีต่อเศรษฐกิจไทย” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า หนึ่งในภารกิจหลักของกรมการจัดหางาน คือการส่งเสริมการขยายตลาดแรงงานไทยไปต่างประเทศ และสร้างโอกาสการมีงานทำให้คนหางานทำงานในต่างประเทศอย่างถูกกฎหมาย โดยนายจ้าง/สถานประกอบการในสหรัฐอาหรับเอมิเรตส์ (UAE) ทั้ง 3 แห่ง ต้องการแรงงานเพื่อทำงานในสถานประกอบการทั้งสิ้น จำนวน 25 อัตรา ดังนี้
1. โรงแรม Centara Mirage Beach Resort Dubai รัฐดูไบ จำนวน 20 อัตรา
ตำแหน่ง Guest Service และ Guest Relation Agent แผนก Front Office
ตำแหน่ง Waiter/waitress แผนก Food & Beverage ตำแหน่ง Commis 1/2/3 แผนก Kitchen
อัตราเงินเดือน 1,800 ดีแรห์ม
2. โรงแรม Anantara Eastern Mangroves Abu Dhabi Hotel เมืองอาบูดาบี จำนวน 4 อัตรา
ตำแหน่ง Guest Service Agent (Front Office) จำนวน 2 อัตรา
ตำแหน่ง F&B Attendant (Waitress/Hostess) จำนวน 2 อัตรา
อัตราเงินเดือน 1,800 ดีแรห์ม
3.โรงแรม The Ritz-Carlton Ras Al Khaimah, Al Wadi Desert & Al Hamra Beach รัฐราสอัลไคม่าห์
ตำแหน่ง Spa Therapist จำนวน 1 อัตรา อัตราเงินเดือน 2,500 ดีแรห์ม
ทั้งนี้ อ้างอิงอัตราแลกเปลี่ยนตามธนาคารแห่งประเทศ ผู้สนใจสามารถเข้าไปดูรายละเอียดและช่องทางการสมัครตำแหน่งงานได้ที่ เว็บไซต์ doe.go.th/prd/overseas หัวข้อ ข่าวประชาสัมพันธ์ เรื่อง นายจ้างในสหรัฐอาหรับเอมิเรตส์มีความประสงค์จ้างแรงงานไทยโดยวิธีการจ้างตรง หรือสอบถามรายละเอียดเพิ่มเติมได้ที่กองบริหารแรงงานไทยไปต่างประเทศ โทรศัพท์ 0 2254 6708 ในวันและเวลาราชการ โดยคนหางาจะต้องสมัครงานกับนายจ้าง/สถานประกอบการผ่านเว็บไซต์ และอีเมลของนายจ้างโดยตรงเท่านั้น เพื่อป้องกันปัญหาการหลอกลวงคนหางานของสาย/นายหน้า
วันพุธที่ 8 ธันวาคม 2564
PM: Response plan put in place against spread of Omicron variant
PM: Response plan put in place against spread of Omicron variant
December 7, 2021, at 1320hrs, at Santi Maitri Building, Government House, following the weekly cabinet meeting, Prime Minister and Defense Minister Gen. Prayut Chan-o-chagavean interview to the presson the first Omicron case in Thailand thatMinistry of Public Health has prepared a response plan in the case that more cases are detected.Travelers entering Thailand under theTest & Gomust undergo theRT-PCRtest to ensure safety. The Prime Minister also emphasized the importance of vaccination, as theconstantdecrease of newly-infected patients in the country has shown the effectiveness of vaccination for herd immunity.It isalsoimportant that all businesses and services strictly comply with the ‘Covid Free Setting’ requirements.
With regard to thecallofChana Rak Thin Network,concerned agencies were assigned to conductanother public hearingto listen to all the stakeholders.OntheBTSGreen Line,Ministry of Transport, Ministry of Interior, and the Bangkok Metropolitan Administration (BMA) are working together to look for ways to solve the debt problem, incurred sinceitsconstruction,in accordance with the legal procedure.
The Prime Minister affirmedthe Government’s commitment to address disparity and inequity, and increase competitivenessfor everyoneto gain equalaccess to opportunities.Under the “Transforming Thailand”, investment promotion will be focused toincrease GDP.The Government strives tooptimizebudget expenditurein an effective, transparent,and accountable mannerto extend supply chain of all activities, especially in agriculture and fishery.The Government will also provide the people with New Year giftsthrough implementation of measures that would boost their happiness and wellbeing.
วันพฤหัสบดีที่ 29 กรกฎาคม 2564
'Super Rider' จิตอาสานักบิด ช่วยผู้ป่วยโควิดถึงบ้าน
....
โปรเจกต์ “Super Rider” จิตอาสาฮีโร่นักบิด ของสถาบันป้องกันควบคุมโรคเขตเมือง (สปคม.) กรมควบคุมโรค ถือเป็นอีกหนึ่งตัวอย่าง ที่นำมาใช้ในช่วงนี้ เพื่อช่วยบุคลากรทางการแพทย์ที่ออกตรวจเชิงรุกในพื้นที่กลุ่มเสี่ยงต่าง ๆ ให้สามารถนำส่งตัวอย่างผู้ติดเชื้อส่งมาตรวจยังห้องแล็บของ สปคม. เพื่อวินิจฉัยและเข้าสู่ระบบการรักษาได้เร็วขึ้น โดยมีหน้าที่หลัก คือ
.
1) ขนส่งตัวอย่างของผู้ป่วย และอุปกรณ์มายังห้องแล็บของ สปคม.
2) นำส่งกล่องรอดตาย กล่องยา อุปกรณ์ป้องกัน ไปยังผู้ป่วยโควิดถึงบ้าน
3) ส่งยาเมื่อร่วมเข้าระบบแยกกักตัวรักษาที่บ้าน (Home Isolation)
.
โดยจิตอาสากลุ่มแรกได้เริ่มภารกิจเมื่อวันที่ 26 ก.ค. 64 ที่ผ่านมา ซึ่งทุกคนจะได้รับการอบรมการป้องกันตนเองก่อนปฏิบัติงานจากเจ้าหน้าที่ ทำให้การจับมือกันร่วมกันปฏิบัติภารกิจในครั้งนี้ สามารถช่วยเหลือผู้ป่วยได้ทันท่วงที ช่วยลดตัวเลขผู้ป่วยหนักและเสียชีวิตลงได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 24 มิถุนายน 2565
รัฐบาลเดินหน้าข้อตกลงด้านแรงงาน ส่งพยาบาลไปซาอุดีอาระเบีย
วันศุกร์ที่ 24 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าความสัมพันธ์กับซาอุดีอาระเบียตามข้อตกลงความร่วมมือว่าด้วยการจัดหาแรงงาน โดยเปิดรับผู้จบการศึกษาพยาบาลศาสตร์ระดับปริญญาตรีขึ้นไป เพศหญิง อายุ 20 – 60 ปี สื่อสารภาษาอังกฤษได้ เพื่อปฏิบัติงานในตำแหน่ง พยาบาล หัวหน้าพยาบาล ผู้จัดการพยาบาล รวม 400 อัตรา ค่าจ้างอยู่ที่ 33,000 – 108,000 บาท โดยนายจ้างจ่ายค่าตั๋วเครื่องบินเที่ยวไปทำงานครั้งแรก ค่าที่พัก รถรับส่งระหว่างที่พักกับสถานที่ทำงาน ค่ารักษาพยาบาล และค่าประกันสุขภาพให้ ผู้สนใจยื่นใบสมัครได้ด้วยตนเองที่สำนักงานจัดหางานจังหวัดทุกแห่งทั่วประเทศ ตั้งแต่วันนี้ (24มิ.ย.) – 4 ก.ค.2565 สอบถามรายละเอียดได้ที่ สายด่วนกรมการจัดหางาน โทร 1694
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 30 มิถุนายน 2565
รมว.สุชาติ ช่วยหนุ่มเพชรบูรณ์ ฝึกเป็นช่างตัดผมพร้อมมอบอุปกรณ์เปิดร้าน
รมว.สุชาติ ห่วงใยนายสุระชัย ไชยบาล หนุ่มตกงานที่เพชรบูรณ์ มอบกรมพัฒนาฝีมือแรงงาน ฝึกอาชีพช่างตัดผมชายเบื้องต้น เตรียมต่อยอดตัดผมชายสไตล์วินเทจ พร้อมมอบเครื่องมือ อุปกรณ์เปิดร้านตัดผมหลังฝึกจบ
วันศุกร์ที่ 24 ธันวาคม 2564
โฆษกรัฐบาลเผย "นายกฯ" เร่งปลดล็อกปัญหา WADA พร้อมนำร่างพระราชบัญญัติควบคุมการใช้สารต้องห้ามทางการกีฬา พ.ศ. 2555 เข้า ครม.
โฆษกรัฐบาลเผย "นายกฯ" เร่งปลดล็อกปัญหา WADA พร้อมนำร่างพระราชบัญญัติควบคุมการใช้สารต้องห้ามทางการกีฬา พ.ศ. 2555 เข้า ครม. สัปดาห์หน้า 28 ธ.ค.นี้
วันนี้ 23 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เร่งผลักดันแก้ปัญหากรณีองค์กรต่อต้านการใช้สารต้องห้ามโลก หรือ “WADA" ที่สั่งคาดโทษแบนจนไม่สามารถใช้ธงชาติไทยในเวทีนานาชาติ โดยให้เร่งบรรจุร่างพระราชบัญญัติควบคุมการใช้สารต้องห้าม ทางการกีฬา พ.ศ. 2555 รวม 24 มาตรา ที่เกี่ยวกับมาตรฐานของ WADA ให้นำส่งสำนักเลขาธิการคณะรัฐมนตรี (สลค.) เพื่อเร่งบรรจุเข้าสู่การพิจารณาของที่ประชุมคณะรัฐมนตรี (ครม.) ในวันที่ 28 ธันวาคม นี้ เมื่อ ครม. เห็นชอบแล้วคาดว่ากฎหมายจะแล้วเสร็จภายในเดือนมกราคม 2565
โฆษกประจำสำนักนายกรัฐมนตรี กล่าวว่า หลังจากรัฐบาลดำเนินทุกขั้นตอนของการแก้ไขกฎหมายในประเทศเรียบร้อย จะประสานกับ WADA เพื่อขอให้ปลดโทษแบนเร็วกว่ากำหนด สำหรับประเด็นที่ไม่สามารถใช้ธงชาติไทยในเวทีนานาชาติได้นั้น จะทำเรื่องอุทธรณ์ต่ออนุญาโตตุลาการศาลกีฬาโลกอีกครั้ง
"นายกรัฐมนตรีและรัฐบาลไม่ได้นิ่งนอนใจ และได้ดำเนินการแก้ไขมาอย่างต่อเนื่อง พร้อมจะเร่งแก้ไขปัญหาให้ลุล่วงโดยเร็วที่สุด เพื่อไม่ให้ส่งผลกระทบต่อเศรษฐกิจ สังคม และขวัญและกำลังใจของนักกีฬาไทยและผู้เกี่ยวข้องทุกฝ่ายด้วย" นายธนกร กล่าว
***************
กลุ่มประชาสัมพันธ์และเผยแพร่ สำนักโฆษก
วันจันทร์ที่ 14 มีนาคม 2565
โฆษกรัฐบาลเผย นายกฯ ยินดี Fitch คาดการณ์ ผลประกอบการของบริษัทไทยจะฟื้นตัวต่อเนื่องตลอดปี 2565 นี้ เดินหน้าเร่งขับเคลื่อนภาคธุรกิจไทยอย่างยั่งยืน
โฆษกรัฐบาลเผย นายกฯ ยินดี Fitch คาดการณ์ ผลประกอบการของบริษัทไทยจะฟื้นตัวต่อเนื่องตลอดปี 2565 นี้ เดินหน้าเร่งขับเคลื่อนภาคธุรกิจไทยอย่างยั่งยืน
วันที่ 14 มี.ค. 65 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการรายงานผ่านงานสัมมนาแนวโน้มธุรกิจไทย ปี 2565 (2022 Thailand Corporate Credit Outlook) และยินดีผลการคาดการณ์ของบริษัท Fitch Ratings (ประเทศไทย) จำกัด ว่าผลประกอบการของบริษัทในประเทศไทยจะฟื้นตัวต่อเนื่องในปี 2565 โดยมีปัจจัยสนับสนุนจากการฟื้นตัวทางเศรษฐกิจและการเริ่มเปิดประเทศอย่างค่อยเป็นค่อยไป แม้บางภาคธุรกิจจะยังได้รับผลกระทบจากสถานการณ์การแพร่ระบาดของโควิด-19 แต่อันดับเครดิตของบริษัทไทยส่วนใหญ่ยังมีเสถียรภาพ บริษัทในประเทศไทยที่ Fitch จัดอันดับเครดิตส่วนใหญ่ มีการบริหารจัดการกระแสเงินสดอย่างรอบคอบ ซึ่งในช่วงสถานการณ์การแพร่ระบาดของโควิด-19 มีความระมัดระวังในการใช้จ่ายและการลงทุนในด้านต่าง ๆ มากขึ้น
นายธนกร กล่าวว่า รัฐบาลพร้อมดำเนินนโยบายเพื่อพัฒนาเศรษฐกิจไทยให้ฟื้นตัวอย่างมีเสถียรภาพ โดยนายกรัฐมนตรีได้ดำเนินนโยบายด้านเศรษฐกิจอย่างเร่งด่วนเพื่อกระตุ้นเศรษฐกิจ ดูแลกลุ่มเปราะบาง และมองไปข้างหน้าเพื่อหาโอกาสใหม่ ๆ ทางธุรกิจเพื่อประเทศและประชาชนไทย ผลการรายงานดังกล่าว สะท้อนให้เห็นถึงความเชื่อมั่นของภาคเอกชนต่อภาคธุรกิจไทย รวมไปถึงวิสัยทัศน์การดำเนินนโยบายของนายกรัฐมนตรีที่เดินหน้ามาอย่างถูกทาง รัฐบาลเร่งดำเนินนโยบายทางเศรษฐกิจให้มีเสถียรภาพให้ได้มากที่สุด เพื่อขับเคลื่อนและรองรับการฟื้นฟูทางเศรษฐกิจได้อย่างมีประสิทธิภาพ ดังเช่น การขับเคลื่อนโครงการเขตพัฒนาพิเศษภาคตะวันออก (EEC) การส่งเสริมการลงทุนด้านโครงสร้างพื้นฐานต่าง ๆ ส่งเสริมการแข่งขันของประเทศ และมองถึงการเจริญเติบโตที่ยั่งยืนสอดคล้องกับโมเดลเศรษฐกิจ BCG เป็นต้น ตลอดจนการมุ่งเดินหน้าพัฒนาเทคโนโลยีเพื่อปรับรูปแบบกิจกรรมทางเศรษฐกิจ โดยต้องควบคู่ไปกับมาตรฐานทางสาธารณสุข ซึ่งเป็นการวางรากฐานแก้ไขปัญหาทุกด้านอย่างมีศักยภาพ ครอบคลุม และครบถ้วน
วันอังคารที่ 15 กุมภาพันธ์ 2565
โครงการคนละครึ่ง เปิดลงทะเบียนผู้ใช้ใหม่ 1 ล้านสิทธิ
วันพฤหัสบดีที่ 10 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
ประชาชนที่สนใจเข้าร่วมโครงการคนละครึ่งระยะที่ 4 โดยที่ไม่เคยใช้สิทธิโครงการในระยะที่ 3 มาก่อน สามารถลงทะเบียนเพื่อสมัครรับสิทธิได้ในวันนี้ (10ก.พ.65) เป็นต้นไป ตั้งแต่เวลา 6.00 – 22.00 น. ผ่านทางเว็บไซต์ www.คนละครึ่ง.com หรือแอปพลิคชัน “เป๋าตัง” ซึ่งเปิดรับผู้ใช้รายใหม่จำนวน 1 ล้านสิทธิ และเริ่มใช้จ่ายได้ในวันที่ 17 ก.พ. - 30 เม.ย.65 ในลักษณะร่วมจ่ายร้อยละ 50 ของค่าสินค้าและบริการกับวงเงินจากโครงการซึ่งมีให้คนละ 1,200 บาท ใช้ได้สูงสุดวันละ 150 บาท ทั้งนี้ ผู้มีสิทธิเข้าร่วมโครงการต้องเป็นบุคคลสัญชาติไทย อายุ 18 ปีบริบูรณ์ขึ้นไป ไม่เป็นผู้มีบัตรสวัสดิการแห่งรัฐ หรือ ผู้ต้องการความช่วยเหลือเป็นพิเศษ และสามารถลงทะเบียนได้จนกว่าสิทธิจะเต็ม
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 19 มกราคม 2565
กสร. แจงข้อปฏิบัติด้านความปลอดภัยในกิจการก่อสร้าง คุมเข้มให้นายจ้างปฏิบัติตามกฎหมายอย่างเคร่งครัด
กรมสวัสดิการและคุ้มครองแรงงานชี้แจงข้อปฏิบัติตามกฎกระทรวงฯ เกี่ยวกับงานก่อสร้าง และกฎกระทรวงฯ เกี่ยวกับเครื่องจักร ปั้นจั่น และหม้อน้ำ คุมเข้มให้นายจ้างปฏิบัติตามกฎหมาย หวังลดอัตราการประสบอันตรายจากงานก่อสร้าง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่าจากความห่วงใยของนายสุชาติ ชมกลิ่น รัฐมนตรีว่าการกระทรวงแรงงานที่มีต่อนายจ้าง ลูกจ้าง ในเรื่องความปลอดภัยในการทำงานของกิจการประเภทก่อสร้าง โดยสั่งการให้กรมสวัสดิการและคุ้มครองแรงงานดูแลเรื่องของความปลอดภัยในการทำงานก่อสร้าง สร้างความรู้ความเข้าใจให้กับนายจ้างในการดำเนินมาตรการเชิงป้องกันและปฏิบัติตามกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับงานก่อสร้าง พ.ศ. 2564 โดยหวังลดอัตราการประสบอันตรายจากกิจการงานก่อสร้าง กรมสวัสดิการและคุ้มครองแรงงานจึงได้มอบหมายให้พนักงานตรวจความปลอดภัย เจ้าหน้าที่ความปลอดภัยในการทำงานและผู้ที่เกี่ยวข้อง ตรวจสอบการปฏิบัติงานของลูกจ้างที่ทำงานเกี่ยวกับงานก่อสร้างให้อยู่ในสภาพที่ปลอดภัยจากความเสี่ยงและอุบัติเหตุที่อาจเกิดขึ้นจากงานก่อสร้าง พร้อมเน้นย้ำให้นายจ้างปฏิบัติตามกฎกระทรวงฯ เกี่ยวกับงานก่อสร้างอันได้แก่ 1. แจ้งข้อมูลงานก่อสร้างก่อนเริ่มงานก่อสร้างไม่น้อยกว่าสิบห้าวันตามประกาศกรมสวัสดิการและคุ้มครองแรงงานเรื่อง กำหนดแบบแจ้งข้อมูลก่อนเริ่มงานก่อสร้าง 2. ดำเนินการให้พื้นที่ทำงานก่อสร้างมีความมั่นคงแข็งแรง สามารถรองรับน้ำหนักเครื่องจักร อุปกรณ์ และวัสดุในงานก่อสร้างได้อย่างปลอดภัย 3. จัดให้มีผู้ควบคุมงานทำหน้าที่ตรวจความปลอดภัยในการทำงานก่อนการทำงานและขณะทำงานทุกขั้นตอนเพื่อให้เกิดความปลอดภัย 4. ติดป้ายเตือนอันตราย สัญญาณแสงสีส้ม ณ ทางเข้าออกของยานพาหนะทุกแห่ง และจัดให้มีผู้ให้สัญญาณในขณะที่มียานพาหนะเข้าออกเขตก่อสร้าง 5. กำหนดบริเวณเขตก่อสร้าง โดยทำรั้วสูงไม่น้อยกว่า 2 เมตร ที่มั่นคงแข็งแรงไว้ตลอดแนวเขตก่อสร้าง หรือกั้นเขตด้วยวัสดุที่เหมาะสมตามลักษณะงาน และมีป้าย“เขตก่อสร้าง” แสดงให้เห็นได้อย่างชัดเจน และห้ามมิให้บุคคลซึ่งไม่เกี่ยวข้องเข้าไปในเขตก่อสร้างนั้น 6. กำหนดเขตอันตรายในเขตก่อสร้าง โดยจัดทำรั้วหรือกั้นเขตด้วยวัสดุที่เหมาะสมกับอันตรายนั้น และมีป้าย “เขตอันตราย” แสดงให้เห็นได้อย่างชัดเจน และในเวลากลางคืนต้องจัดให้มีสัญญาณไฟสีส้มตลอดเวลา และห้ามมิให้บุคคลซึ่งไม่เกี่ยวข้องเข้าไปในเขตอันตราย
อธิบดี กสร.กล่าวเพิ่มเติมว่า นอกจากนี้ กิจการประเภทก่อสร้าง ยังต้องปฏิบัติตามกฎกระทรวงฯ เกี่ยวกับเครื่องจักร ปั้นจั่น และหม้อน้ำ ได้แก่ 1. การประกอบ การติดตั้ง การทดสอบ การใช้ การซ่อมแซม การบำรุงรักษา การตรวจสอบ การรื้อถอนปั้นจั่นหรืออุปกรณ์อื่นของปั้นจั่น ต้องปฏิบัติตามรายละเอียดคุณลักษณะและคู่มือการใช้งานที่ผู้ผลิตหรือวิศวกรกำหนดไว้ 2. จัดให้มีสัญญาณเสียงและแสงไฟเตือนภัยตลอดเวลาที่ปั้นจั่นทำงานโดยติดตั้งไว้ให้เห็นและได้ยินชัดเจน 3. จัดทำเส้นแสดงเขตอันตราย เครื่องหมายแสดงเขตอันตราย หรือเครื่องกั้นเขตอันตรายในเส้นทางที่มีการใช้ปั้นจั่นเคลื่อนย้ายสิ่งของ 4. ต้องไม่ใช้ลวดสลิงที่มีลักษณะอย่างหนึ่งอย่างใดตามที่กฎหมายกำหนด เช่น ลวดสลิงที่ลวดเส้นนอกสึกไปตั้งแต่หนึ่งในสามของเส้นผ่านศูนย์กลางเส้นลวด หรือลวดสลิงถูกความร้อนทำลายหรือเป็นสนิมมากจนเห็นได้ชัดเจน เป็นต้น ทั้งนี้หากนายจ้างและลูกจ้างมีข้อสงสัยสามารถสอบถามรายละเอียดเพิ่มเติมได้ที่ กลุ่มงานมาตรฐานวิศวกรรมความปลอดภัยในการทำงาน กองความปลอดภัยแรงงาน 0 2448 9128 – 39 ต่อ 303 – 305
วันจันทร์ที่ 14 มีนาคม 2565
ปลัด สธ. เผย สถานพยาบาลสังกัด กทม. ร่วมให้บริการ “เจอ แจก จบ” ช่วยผู้ติดเชื้อเข้าถึงบริการมากขึ้น
ปลัดกระทรวงสาธารณสุข เยี่ยมติดตามการให้บริการผู้ติดเชื้อโควิด 19 แบบผู้ป่วยนอก “เจอ แจก จบ” ในสถานบริการสังกัด กทม. พบมีการจัดเจ้าหน้าที่ดูแลอย่างเป็นระบบ ช่วยให้ผู้ติดเชื้อที่ไม่มีอาการหรือมีอาการน้อยเข้าถึงระบบดูแลรักษาสะดวกรวดเร็วขึ้น
ปลัดกระทรวงสาธารณสุข เยี่ยมติดตามการให้บริการผู้ติดเชื้อโควิด 19 แบบผู้ป่วยนอก “เจอ แจก จบ” ในสถานบริการสังกัด กทม. พบมีการจัดเจ้าหน้าที่ดูแลอย่างเป็นระบบ ช่วยให้ผู้ติดเชื้อที่ไม่มีอาการหรือมีอาการน้อยเข้าถึงระบบดูแลรักษาสะดวกรวดเร็วขึ้น
วันนี้ (14 มีนาคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมคณะ เยี่ยมติดตามการจัดบริการผู้ติดเชื้อโควิด 19 แบบผู้ป่วยนอกและแยกกักตนเอง “เจอ แจก จบ” ที่ศูนย์บริการสาธารณสุข 31 และ รพ.กลาง ซึ่งเป็นสถานบริการในสังกัดกรุงเทพมหานคร และให้สัมภาษณ์ว่า กทม.เป็นพื้นที่ที่พบผู้ติดเชื้อรายวันจำนวนมาก ทำให้การติดต่อเข้าสู่ระบบการรักษาผ่านสายด่วนต่างๆ มีผู้ตกค้างจำนวนหนึ่ง กระทรวงสาธารณสุขจึงเพิ่มแนวทางการรักษาแบบผู้ป่วยนอกและแยกกักตนเอง “เจอ แจก จบ” เพิ่มขึ้นจากระบบการรักษาที่บ้านหรือในชุมชน (HI/CI) เพื่อเป็นทางเลือกสำหรับคนติดเชื้อที่ไม่มีอาการ หรือมีอาการเล็กน้อย สามารถไปรับบริการที่คลินิกโรคทางเดินหายใจในรพ./สถานบริการสาธารณสุขที่มีสิทธิการรักษาอยู่ได้ไม่ต้องลงทะเบียนเข้าระบบ ซึ่งได้รับความร่วมมือจากสถานพยาบาลทุกแห่งในสังกัด กทม. จัดบริการตั้งแต่ 2 มีนาคม 2565 ที่ผ่านมา โดยผู้ที่มารับบริการส่วนใหญ่ตรวจด้วยชุดตรวจ ATK ที่บ้านแล้วพบผลเป็นบวก
นายแพทย์เกียรติภูมิ กล่าวต่อว่า จากการพูดคุยกับเจ้าหน้าที่ผู้ให้บริการของสถานบริการทั้ง 2 แห่ง พบว่าการให้บริการแบบผู้ป่วยนอก “เจอ แจก จบ” ช่วยให้ผู้ติดเชื้อเข้าถึงการรักษาสะดวกรวดเร็วขึ้น โดยศูนย์บริการสาธารณสุขที่ 31 มีผู้เข้ารับบริการวันละ 80-100 ราย ส่วนที่โรงพยาบาลกลาง มีผู้เข้ามารับบริการประมาณวันละ 300 ราย และพบว่าอัตราครองเตียงในโรงพยาบาลสนามและศูนย์พักคอยลดลงจากกว่า 90% เหลือประมาณ 70% ถือเป็นแนวทางที่ตอบโจทย์การเข้ารับบริการของผู้ติดเชื้อโควิด 19 ใน กทม. ได้อย่างดี ทั้งนี้ หากประชาชนใน กทม. ที่ติดเชื้อต้องการเข้ารับการรักษาแบบผู้ป่วยนอก “เจอ แจก จบ” ขอให้ติดต่อศูนย์บริการสาธารณสุข กทม. หรือโรงพยาบาลที่มีสิทธิการรักษาทุกแห่ง
************************************14 มีนาคม 2565
วันพุธที่ 2 กุมภาพันธ์ 2565
โฆษกรัฐบาลเผย “นายกฯ” เร่งติดตามการดำเนินงานหลังการรื้อฟื้นความสัมพันธ์ ไทย-ซาอุฯ ดัน เศรษฐกิจ-การทูต-แรงงาน เดินหน้าตั้งกรรมการเร่งดำเนินการ คาดเห็นผลภายใน 2 เดือน
โฆษกรัฐบาลเผย “นายกฯ” เร่งติดตามการดำเนินงานหลังการรื้อฟื้นความสัมพันธ์ ไทย-ซาอุฯ ดัน เศรษฐกิจ-การทูต-แรงงาน เดินหน้าตั้งกรรมการเร่งดำเนินการ คาดเห็นผลภายใน 2 เดือน
วันที่ 2 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า สืบเนื่องจากการเยือนราชอาณาจักร ซาอุดีอาระเบีย ของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ผ่านมา ซึ่งนับว่าเป็นการรื้อฟื้นความสัมพันธ์ของไทยและซาอุดีอาระเบีย ในรอบ 30 ปี ทำให้เกิดการหารือในระดับทวิภาคีในหลายมิติ ครอบคลุมประเด็นที่เกี่ยวข้องกับเศรษฐกิจ การทูต และ แรงงาน ฯลฯ ทั้งนี้ นายกรัฐมนตรี สั่งการเร่งรัดให้หน่วยงานด้านเศรษฐกิจ ความสัมพันธ์ระหว่างประเทศ ตลอดจนแรงงาน เร่งดำเนินการหลังการเจรจาหารือที่เกิดขึ้น โดยได้มอบหมายนายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน และนายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ ตั้งกรรมการเร่งดำเนินการเพื่อติดตามการทำงานให้เกิดผลสัมฤทธิ์ นอกจากนี้ ยังให้กระทรวงแรงงานประสานไปยังหน่วยงานในกำกับเพื่อเร่งเตรียมความพร้อมในการเยือนของรัฐมนตรีของทั้งสองฝ่ายภายในเดือนกุมภาพันธ์นี้ เพื่อลงนาม MOU ซึ่งถือว่าเป็นการขับเคลื่อนที่เร็วกว่าที่กำหนดไว้ภายใน 2 เดือน
ทั้งนี้ ความคืบหน้าในส่วนของกระทรวงแรงงาน มีการดำเนินการจัดหาแรงงานมีฝีมือตามความต้องการของฝ่ายซาอุดีอาระเบีย ซึ่งมีความต้องการแรงงานต่างชาติจำนวนกว่า 8 ล้านคน ในสาขาภาคบริการ โรงแรม สุขภาพ และอุตสาหกรรมก่อสร้างในโครงการก่อสร้างขนาดใหญ่ ซึ่งขณะนี้ได้เร่งประชุมกับหน่วยงานในกำกับ ประสานความร่วมมือระหว่างประเทศ ได้ประชุมหารือร่วมกับสมาคมการจัดหางานไทยไปต่างประเทศเกี่ยวกับรายละเอียดขั้นตอนต่าง ๆ รวมทั้งค่าใช้จ่ายในการเดินทาง และกระบวนการจัดส่งแรงงานไทยที่มีฝีมือในสาขาบริการ โรงแรม สุขภาพ และอุตสาหกรรมก่อสร้าง เพื่อไปทำงานในซาอุดีอาระเบีย ภายใต้หลักการ “รัฐจัดหา เอกชนจัดส่ง” ขณะที่ กระทรวงการต่างประเทศ ได้สานต่อการหารือเกี่ยวกับการดำเนินความสัมพันธ์ระหว่างไทย-ซาอุฯ ซึ่งในระยะแรกจะมีการแต่งตั้งเอกอัครราชทูตและการจัดตั้งกลไกการหารือทวิภาคี ตลอดจนการร่วมมือและสนับสนุนซึ่งกันและกันในกรอบพหุภาคีต่าง ๆ อาทิ องค์การ OIC (โอไอซี) อาเซียน GCC (จีซีซี) รวมถึงการเป็นเจ้าภาพ APEC ของไทยในปีนี้ด้วย สำหรับด้านเศรษฐกิจ ไทยมุ่งเน้นการสร้างโอกาสทางการค้าและการลงทุนสำหรับไทยและซาอุดีอาระเบีย ซึ่งเป็นเศรษฐกิจที่มีขนาดใหญ่ที่สุดในกลุ่มประเทศอาหรับ โดยเฉพาะการเสริมสร้างบทบาทของอาหารฮาลาลของไทย ตลอดจนส่งเสริมให้ไทยเป็นศูนย์กลางทางการแพทย์และการท่องเที่ยวเพื่อรองรับการเข้ามาของนักท่องเที่ยวชาวซาอุฯ ซึ่งก็จะมีการเปิดเที่ยวบินจากซาอุดิอาระเบีย บินตรงมาสู่ประเทศไทยในเร็ว ๆ นี้ อีกด้วย
“ท่านนายกฯ กล่าวว่า เป็นโอกาสที่ดีสำหรับประเทศไทย ที่ความสัมพันธ์ทางการทูตระหว่างไทยกับซาอุดีอาระเบียมีสัญญาณที่ดี ซึ่งไทยจะต้องรีบคว้าโอกาสสำคัญนี้ ในการเร่งผลักดันเศรษฐกิจ รื้อฟื้นความสัมพันธ์ทางการทูต ตลอดจนการขยายตลาดแรงงานไทย และนโยบายเปิดประเทศสำหรับการท่องเที่ยว ซึ่งได้เร่งให้ทุกฝ่ายที่เกี่ยวข้องเร่งทำงานในทุกวินาที เพื่อทำให้เกิดการสานต่อ จากการหารือที่ได้ทำให้การกรุยทางแห่งความสัมพันธ์ระหว่างไทย-ซาอุดิอาระเบีย ที่ถูกรื้อฟื้นขึ้น ในรอบ 30 ปีก็ว่าได้” นายธนกร กล่าว
วันศุกร์ที่ 1 กรกฎาคม 2565
รัฐบาลเจาะตลาดอาหารแปรรูป คาดส่งออกปี 65 มากกว่า 1.3 ล้านล้านบาท
วันอังคารที่ 28 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเร่งขับเคลื่อนแผนปฏิบัติการด้านการพัฒนาอุตสาหกรรมแปรรูปอาหาร ประกอบด้วย การสร้างนักรบอุตสาหกรรมอาหารพันธุ์ใหม่ โดยอบรม ให้คำปรึกษา เพื่อยกระดับผู้ประกอบการและวิสาหกิจชุมชน การสร้างนวัตกรรมอาหารอนาคตผ่านเครือข่ายเมืองนวัตกรรมอาหารในอุทยานวิทยาศาสตร์ประเทศไทย การสร้างโอกาสทางธุรกิจให้สอดคล้องกับสถานการณ์โควิด-19 และการสร้างปัจจัยพื้นฐานเพื่อเร่งการพัฒนา เช่น จัดทำมาตรฐานผลิตภัณฑ์ ทั้งนี้ ไทยเป็นผู้ผลิตและส่งออกอาหารที่สำคัญของโลก มีสินค้าหลัก คือ ข้าว แป้งมันสำปะหลัง โปรตีนจากไก่ และสุกร โดยคาดว่าการส่งออกอาหารแปรรูปของไทยในปีนี้ จะมีมูลค่ากว่า 1.3 ล้านล้านบาท และเชื่อมั่นว่าประเทศไทยจะไม่ประสบวิกฤตความมั่นคงด้านอาหารอย่างแน่นอน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 31 พฤษภาคม 2565
“อลงกรณ์” เผยจีนปลดล็อคเซี่ยงไฮ้ 1 มิ.ย.65 เปิดโอกาสส่งออกผลไม้และสินค้าเกษตรเพิ่ม
ชี้อาจเป็นสัญญาณการปรับเปลี่ยนนโยบายซีโร่โควิดของรัฐบาลจีน
วันนี้ (31 พ.ค.65) นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า ได้รับรายงานจากฝ่ายเกษตร ประจำสถานกงสุลใหญ่ ณ นครเซี่ยงไฮ้ ว่า รัฐบาลเซี่ยงไฮ้คลายการล็อคดาวน์ ตั้งแต่
วันที่ 1 มิถุนายน 2565 โดยประกาศให้ประชาชนเดินทางเข้า-ออกจากชุมชนได้โดยไม่มีเงื่อนไข ให้รถส่วนบุคคลและรถขนส่งสินค้าเดินทางโดยไม่ต้องขออนุญาตบริษัทธุรกิจเอกชนสามารถเปิดดำเนินการได้ตามปกติ ระบบการขนส่งสาธารณะเปิดตามปกติ รวมทั้ง ให้ตลาดค้าส่งและค้าปลีกทั้งหมด ห้างสรรพสินค้า ซุปเปอร์มาร์เกต ร้านอาหาร และร้านค้าต่างๆ เริ่มทยอยกลับมาเปิดให้บริการ
ดังนั้น การประกาศเปิดเมืองเซี่ยงไฮ้แบบไม่มีเงื่อนไขตั้งแต่วันพรุ่งนี้ จึงเป็นข่าวดีมากซึ่งจะเป็นการเปิดโอกาสในการส่งออกผลไม้และสินค้าเกษตรไปจีนได้เพิ่มขึ้น และอาจเป็นสัญญาณการปรับนโยบายZero Covid ของรัฐบาลจีนครั้งใหญ่ในการเปิดประเทศเหมือนประเทศอื่นๆ
วันจันทร์ที่ 11 กรกฎาคม 2565
ปลัด สธ.เตือนยกการ์ดเข้มหยุดยาวสัปดาห์นี้ พร้อมรับวัคซีน ลดความเสี่ยงติดเชื้อ “โควิด”
ปลัดกระทรวงสาธารณสุขห่วงวันหยุดยาวสัปดาห์นี้ รวมกลุ่มท่องเที่ยว ทำกิจกรรม อาจเพิ่มความเสี่ยงการติดเชื้อโควิด 19 ที่มีแนวโน้มเพิ่มขึ้น ขอให้ยังคงเข้มมาตรการป้องกันตนเองต่อเนื่อง และเข้ารับวัคซีน เพื่อเพิ่มภูมิคุ้มกัน
ปลัดกระทรวงสาธารณสุขห่วงวันหยุดยาวสัปดาห์นี้ รวมกลุ่มท่องเที่ยว ทำกิจกรรม อาจเพิ่มความเสี่ยงการติดเชื้อโควิด 19 ที่มีแนวโน้มเพิ่มขึ้น ขอให้ยังคงเข้มมาตรการป้องกันตนเองต่อเนื่อง และเข้ารับวัคซีน เพื่อเพิ่มภูมิคุ้มกัน เพื่อลดการติดเชื้อ ลดอาการรุนแรงและเสียชีวิต
วันนี้ (11 กรกฎาคม 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า แม้สถานการณ์โรคโควิด 19 ของประเทศไทยจะเข้าสู่ระยะหลังการระบาดใหญ่แล้ว แต่ยังสามารถพบการติดเชื้อและเกิดการระบาดเป็นระลอกเล็กๆ ได้ ซึ่งขณะนี้การระบาดมีแนวโน้มสูงขึ้น ดังนั้น ในช่วงสัปดาห์นี้ที่มีวันหยุดยาวต่อเนื่องการหลายวัน ประชาชนอาจมีการไปท่องเที่ยว รวมกลุ่มทำกิจกรรมจำนวนมาก มีความเสี่ยงอาจทำให้การติดเชื้อเพิ่มขึ้นได้ ที่เป็นห่วงคือการนำเชื้อมาติดกลุ่มเสี่ยง โดยเฉพาะผู้สูงอายุมากกว่า 60 ปี และผู้ป่วยโรคเรื้อรัง ที่อาจทำให้มีอาการรุนแรงและเสียชีวิตได้ ดังนั้น ขอให้ประชาชนยังต้องคงมาตรการป้องกันตนเองอย่างต่อเนื่องและมารับวัคซีนเพื่อเพิ่มภูมิคุ้มกัน
“การปฏิบัติตัวในช่วงวันหยุดนี้ ขอให้ประชาชนยังคงเข้มมาตรการป้องกันตนเอง เพื่อลดความเสี่ยงการติดและแพร่เชื้อ โดยขอให้เว้นระยะห่าง ล้างมือ สวมหน้ากากตลอดเวลาเมื่ออยู่ร่วมกับผู้อื่น หากมีความเสี่ยงหรือมีอาการให้ตรวจด้วยATK นอกจากนี้ ขอให้ประชาชนเข้ารับวัคซีนโควิด 19 โดยเฉพาะเข็มกระตุ้นเพื่อเพิ่มภูมิคุ้มกัน จะช่วยลดความเสี่ยงอาการรุนแรงและการเสียชีวิตได้ ซึ่งสามารถวอล์กอินเข้ารับบริการได้” นพ.เกียรติภูมิกล่าว
************************************** 11 กรกฎาคม 2565
วันอังคารที่ 29 มิถุนายน 2564
ก.อุตฯ บันทึกเทปถวายพระพรเนื่องในวันเฉลิมพระชนมพรรษา“พระบาทสมเด็จพระเจ้าอยู่หัว”
ก.อุตฯ บันทึกเทปถวายพระพรเนื่องในวันเฉลิมพระชนมพรรษา“พระบาทสมเด็จพระเจ้าอยู่หัว”
วันนี้ (29 มิถุนายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ รองปลัดกระทรวงอุตสาหกรรม และนายบรรจง สุกรีฑา ผู้ตรวจราชการกระทรวงอุตสาหกรรม ร่วมบันทึกเทปถวายพระพรเนื่องในวันเฉลิมพระชนมพรรษา“พระบาทสมเด็จพระเจ้าอยู่หัว” เพื่อแสดงความจงรักภักดีและสำนึกในพระมหากรุณาธิคุณ ณ สถานีวิทยุโทรทัศน์แห่งประเทศไทย (NBT) ถนนวิภาวดีรังสิต
วันจันทร์ที่ 12 กรกฎาคม 2564
นายกฯ รับมอบวัคซีนโควิด-19 จากรัฐบาลญี่ปุ่น เพื่อนำมาใช้เสริมวัคซีนที่รัฐบาลไทยจัดหามาโดยจะเร่งการฉีดวัคซีนให้ครอบคลุม
นายกฯ รับมอบวัคซีนโควิด-19 จากรัฐบาลญี่ปุ่น เพื่อนำมาใช้เสริมวัคซีนที่รัฐบาลไทยจัดหามาโดยจะเร่งการฉีดวัคซีนให้ครอบคลุม
วันนี้ (12 กรกฎาคม 2564) เวลา 08.30 น. ณ ห้องสีฟ้า ตึกสันติไมตรี ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานงานรับมอบวัคซีนป้องกันเชื้อไวรัสโคโรนา 2019 (COVID-19) จากรัฐบาลญี่ปุ่น ผ่านระบบการประชุมทางไกล โดยมีนายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข นายนาชิดะ คาซูยะ (H.E. Mr. Nashida Kazuya) เอกอัครราชทูตญี่ปุ่นประจำประเทศไทย เป็นผู้แทนรัฐบาลไทยและญี่ปุ่น ภายหลังเสร็จสิ้นการรับมอบฯ นายอนุชา บูรพชัยศรี โฆษกประจำสำนักนายกรัฐมนตรี เปิดเผยสาระสำคัญ ดังนี้
นายกรัฐมนตรีกล่าวขอบคุณในไมตรีจิตและความห่วงใยของรัฐบาลญี่ปุ่นในการสนับสนุนวัคซีนป้องกันโรคโควิด-19 รัฐบาลไทยรู้สึกซาบซึ้งใจอย่างยิ่งถึงความปรารถนาดีที่ญี่ปุ่นมีให้ตลอดมา สะท้อนถึงความสัมพันธ์อันแน่นแฟ้นของทั้งสองประเทศและความมุ่งมั่นของรัฐบาลไทย-ญี่ปุ่นที่ต้องการจะแก้ไขสถานการณ์ของโรคโควิด-19 ร่วมกัน ซึ่งการฉีดวัคซีนถือเป็นกลยุทธ์สำคัญที่จะช่วยลดการแพร่ระบาด อีกทั้งความช่วยเหลือของรัฐบาลญี่ปุ่นครั้งนี้ มีส่วนสำคัญที่จะมาเสริมกับวัคซีนที่ไทยได้ดำเนินการจัดหามาแล้วเพื่อเพิ่มการเข้าถึงวัคซีนให้ครอบคลุมประชาชนมากยิ่งขึ้น ลดอัตราการเจ็บป่วยและเสียชีวิต และสนับสนุนให้ไทยสามารถเดินหน้าต่อไปได้อย่างเข้มแข็ง พร้อมยืนยันว่า ไทยพร้อมที่จะก้าวผ่านอุปสรรคต่าง ๆ และวิกฤติครั้งนี้ไปพร้อมกับญี่ปุ่นโดยไม่มีวันทอดทิ้งกัน
นายนาชิดะ คาซูยะ เอกอัครราชทูตญี่ปุ่นประจำประเทศไทย ได้มอบสารจากนายซูกะ โยชิฮิเดะ นายกรัฐมนตรีญี่ปุ่นถึงนายกรัฐมนตรี และได้กล่าวว่านับถือรัฐบาลไทยในการจัดการมาตรการโควิดครั้งนี้ หวังว่าการมอบวัคซีนครั้งนี้จะมีส่วนช่วยให้มาตรการฉีดวัคซีนของไทยราบรื่นยิ่งขึ้น พร้อมกล่าวถึงความช่วยเหลือร่วมมือของไทยญี่ปุ่นที่มีมาตลอดการสถาปนาความสัมพันธ์ทางการทูตเกือบ 135 ปี โดยญี่ปุ่นและไทยร่วมฝ่าวิกฤติร่วมกันมาตั้งแต่ปี 2554 และหวังว่ามิตรภาพที่มีจะช่วยให้เราผ่านวิกฤติครั้งนี้ไปด้วยกัน กลับมาสู่การเดินทางไปมาหาสู่กันด้วยรอยยิ้มเร็วที่สุด
ทั้งนี้ วัคซีนดังกล่าวได้มีการลงนามหนังสือแลกเปลี่ยนระหว่างรัฐบาลไทยกับรัฐบาลญี่ปุ่น เมื่อวันที่ 29 มิถุนายน 2564 และจัดส่งถึงไทยเมื่อช่วงค่ำของวันที่ 9 กรกฎาคม 2564 โดยมีจำนวน 1,053,090 โดส เป็นวัคซีนของบริษัท AstraZeneca ซึ่งผลิตที่ประเทศญี่ปุ่น โดยบริษัท KM Biologics Co., Ltd. และบริษัท Daiichi Sankyo Co., Ltd.
วันพฤหัสบดีที่ 9 ธันวาคม 2564
โฆษกรัฐบาลเผย นายกฯ พอใจดัชนีความเชื่อมั่นภาคอุตสาหกรรมเดือนพ.ย. ปรับตัวเพิ่มขึ้น  ผลจากการเปิดประเทศ ผ่อนคลายกิจกรรมเศรษฐกิจ  และมาตรการรัฐ
โฆษกรัฐบาลเผย นายกฯ พอใจดัชนีความเชื่อมั่นภาคอุตสาหกรรมเดือนพ.ย. ปรับตัวเพิ่มขึ้น  ผลจากการเปิดประเทศ ผ่อนคลายกิจกรรมเศรษฐกิจ  และมาตรการรัฐ  ขณะที่ เอกชนมั่นใจเศรษฐกิจไทยปี 2565 ขยายตัวต่อเนื่อง  แม้พบการระบาดโควิด-19 สายพันธุ์โอไมครอน
วันนี้ (9 ธ.ค.64) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพอใจภาพรวมเศรษฐกิจไทยหลังเปิดประเทศดีขึ้นอย่างชัดเจน เป็นผลมาจากความสำเร็จของรัฐบาลในการผ่อนคลายกิจการทางเศรษฐกิจ โดยที่ยังสามารถควบคุมตัวเลขผู้ติดเชื้อโควิด-19 รายใหม่ในไทยต่ำลง ได้รับเสียงตอบรับจากผู้ประกอบการ ภาคเอกชน โดยผลการสำรวจดัชนีความเชื่อมั่นภาคอุตสาหกรรมเดือนพฤศจิกายน 2564 โดยสภาอุตสาหกรรมแห่งประเทศไทย (ส.อ.ท.) ปรับตัวเพิ่มขึ้นมาอยู่ระดับ 85.4 จากระดับ 82.1 ในเดือนตุลาคม ปรับตัวเพิ่มขึ้นต่อเนื่องเป็นเดือนที่ 3 ติดต่อกัน เป็นผลมาจากรัฐบาลผ่อนคลายมาตรการควบคุมโควิด-19 อย่างค่อยเป็นค่อยไปให้สอดคล้องกับสถานการณ์โควิด-19 ในประเทศที่มีแนวโน้มคลี่คลายลง เช่น การปรับลดพื้นที่ควบคุมสูงสุดและเข้มงวด ยกเลิกมาตรการห้ามออกนอกเคหสถาน (เคอร์ฟิว) รวมถึงการอนุญาตให้สถานที่หรือกิจการบางประเภทสามารถเปิดดำเนินการได้ภายใต้ภายใต้มาตรการ Covid Free Setting อาทิ ห้างสรรพสินค้า ร้านอาหาร สถานเสริมความงาม สถานที่ออกกำลังกาย เป็นต้น นอกจากนี้ ยังมีปัจจัยหนุนจากกิจกรรมทางเศรษฐกิจ ทั้งกำหนดพื้นที่นำร่องการท่องเที่ยว 4 จังหวัด ได้แก่ กรุงเทพมหานคร กระบี่ พังงา และภูเก็ต รองรับการเปิดประเทศวันที่ 1 พฤศจิกายน 2564 ทำให้ขณะนี้เศรษฐกิจเริ่มปรับตัวดีขึ้น อุปสงค์ในประเทศก็ทยอยฟื้นตัวจากคำสั่งซื้อและยอดขายสินค้าอุตสาหกรรมที่ปรับตัวเพิ่มขึ้น เช่น อุตสาหกรรมยานยนต์และเครื่องจักรกล กลุ่มอุตสาหกรรมเครื่องใช้ไฟฟ้าและอิเล็กทรอนิกส์ กลุ่มอุตสาหกรรมก่อสร้างและเครื่องใช้ในบ้าน รวมถึงกลุ่มอุตสาหกรรมอาหารและยา การส่งออกเพิ่มขึ้นต่อเนื่อง ตามการฟื้นตัวของเศรษฐกิจประเทศคู่ค้าสำคัญ เช่น สหรัฐฯ จีน อาเซียน และอินเดีย เป็นต้น ทั้งนี้ มุมมองภาคเอกชน โดยคณะกรรมการร่วมภาคเอกชน 3 สถาบัน (กกร.) ได้แก่ สภาหอการค้าแห่งประเทศไทย สภาอุตสาหกรรมแห่งประเทศไทยและสมาคมธนาคารไทย ยังเชื่อมั่นว่าเศรษฐกิจไทยมีศักยภาพที่จะเติบโตดีขึ้นในปี 2565 แม้การระบาดของสายพันธุ์โอไมครอน โดยคาดว่าเศรษฐกิจไทยปี 2565 จะขยายตัวได้ในกรอบ 3 - 4.5% สอดคล้องกับ สภาผู้ส่งสินค้าทางเรือแห่งประเทศไทย (สรท.) ที่ได้ประเมินสถานการณ์หลังพบผู้ติดเชื้อโอไมครอน ไม่กระทบต่อบรรยากาศเศรษฐกิจในระยะสั้นและยังมั่นใจ การส่งออกปี 65 คาดว่าขยายตัวได้ถึง 5-8 %
นายธนกร กล่าวว่า เพื่อให้เศรษฐกิจของประเทศไทยสามารถขับเคลื่อนต่อไปได้โดยไม่สะดุดภายใต้การเดินหน้ามาตรการคู่ขนานควบคุมการแพร่ระบาดโควิด-19 และเดินหน้ากิจกรรมทางเศรษฐกิจ โดยยอดส่งออกในช่วง 10 เดือนแรกของปีนี้ (ม.ค.-ต.ค.64) ขยายตัวที่ 15.65% มูลค่า 2.2 แสนล้านดอลลาร์ และในปี 64 ทั้งปี อาจเติบโตได้ถึง 15% ทั้งนี้ นายกรัฐมนตรียังเร่งเดินหน้ามาตรการระยะสั้น คือ พยุงภาคเศรษฐกิจที่เปราะบาง สร้างการจ้างงาน เพิ่มกำลังซื้อในระดับครัวเรือน ผ่อนคลายนโยบายการเงินอย่างต่อเนื่อง ขณะที่มาตรการระยะปานกลางและระยะยาวเน้นส่งเสริมการลงทุนในอุตสาหกรรมการสมัยใหม่ ดึงดูดชาวต่างประเทศที่มีศีกยภาพสูง ขจัดอุปสรรคกฎระเบียบที่ล้าสมัย นายกรัฐมนตรีขอเพียงคนไทยไม่หวั่นวิตกเกินไป และปฏิบัติตนเองได้อย่างถูกต้องปลอดภัย เราก็สามารถอยู่ร่วมกับโควิด-19 ได้
-----------------
วันศุกร์ที่ 27 สิงหาคม 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
✌️สู่เป้าหมาย 33,000 คน ภายใน กันยายน 2564 ✌️
อัลบั้มภาพ
prev
next
ข่าวที่เกี่ยวข้อง
ปลัด สธ...
สธ...
...
รพ.โพนพิสัย...
รพ.สังคม...
วันพุธที่ 22 ธันวาคม 2564
รองปลัดกระทรวงยุติธรรม เปิดการฝึกอบรมเสริมสร้างธรรมาภิบาลเพื่อป้องกันการทุจริตและเผยแพร่ประมวลจริยธรรมข้าราชการพลเรือน สำนักงานปลัดกระทรวงยุติธรรม รุ่นที่ ๒
รองปลัดกระทรวงยุติธรรม เปิดการฝึกอบรมเสริมสร้างธรรมาภิบาลเพื่อป้องกันการทุจริตและเผยแพร่ประมวลจริยธรรมข้าราชการพลเรือน สำนักงานปลัดกระทรวงยุติธรรม รุ่นที่ ๒
ในวันพุธที่ ๒๒ ธันวาคม ๒๕๖๔ เวลา ๐๘.๓๐ น. พันตำรวจโทประวุธ วงศ์สีนิล รองปลัดกระทรวงยุติธรรม เป็นประธานเปิดโครงการฝึกอบรมเสริมสร้างธรรมาภิบาลเพื่อป้องกันการทุจริตและเผยแพร่ประมวลจริยธรรมข้าราชการพลเรือน สำนักงานปลัดกระทรวงยุติธรรม รุ่นที่ ๒ โดยมีเจ้าหน้าที่สำนักงานยุติธรรมจังหวัด เข้าร่วมฯ ผ่านระบบการประชุมทางไกล (Video Conference) และห้องประชุมกระทรวงยุติธรรม ๑๐-๐๖ ชั้น ๑๐ อาคารกระทรวงยุติธรรม
การฝึกอบรมฯ ดังกล่าว กำหนดจัดขึ้นในระหว่างวันที่ ๒๒ - ๒๓ ธันวาคม ๒๕๖๔ ซึ่งมีการบรรยายให้ความรู้ในหัวข้อ ความรู้ความเข้าใจเกี่ยวกับพระราชบัญญัติมาตรฐานทางจริยธรรม และประมวลจริยธรรมข้าราชการพลเรือน การรักษาวินัยข้าราชการ และการป้องกันการทุจริตและประพฤติมิชอบในหน่วยงานภาครัฐ โดยวิทยากรจาก สำนักงาน ก.พ. และ สำนักงาน ป.ป.ช. ทั้งนี้ เพื่อให้บุคลากร มีความรู้ความเข้าใจเกี่ยวกับประมวลจริยธรรมข้าราชการพลเรือน รวมทั้งด้านการป้องกันการทุจริตและประพฤติมิชอบ สามารถนำไปปฏิบัติหน้าที่ราชการได้อย่างมีประสิทธิภาพต่อไป
วันพฤหัสบดีที่ 7 ตุลาคม 2564
นายกรัฐมนตรีตรวจราชการ จ.นครศรีธรรมราช
วันพฤหัสบดีที่ 7 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ พลเอก ประยุทธ์ จันทร์โอชา นายกรัฐมนตรี ลงพื้นที่ตรวจราชการ จ.นครศรีธรรมราช โดยเป็นประธานในพิธีเปิดศูนย์ดิจิทัลชุมชน ต.มะม่วงสองต้น อ.เมือง ซึ่งจะเป็นศูนย์กลางในการเรียนรู้ด้านดิจิทัลของประชาชนทุกเพศทุกวัยในพื้นที่ มอบอุปกรณ์และครุภัณฑ์ ตรวจเยี่ยมพื้นที่ในการจัดการเรียนการสอนและพื้นที่ทำงานร่วมกัน หรือ co-working space จุดถ่ายรูปสินค้าชุมชน พบประชาชนและเยี่ยมชมสินค้าพื้นเมือง ซึ่งเป็นผลมาจากโครงการเน็ตประชารัฐและบริการดิจิทัลเพื่อยกระดับคุณภาพชีวิตประชาชน และการส่งเสริมการขายและการตลาดผ่านระบบออนไลน์ โดยมุ่งหวังให้ประชาชนสามารถเพิ่มศักยภาพในการผลิตและจำหน่ายสินค้าชุมชน สร้างรายได้เพิ่มมากขึ้น
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 15 กุมภาพันธ์ 2565
รัฐบาลเดินหน้านโยบาย มะเร็งรักษาทุกที่ สำหรับสิทธิบัตรทอง
วันจันทร์ที่ 14 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้านโยบายมะเร็งรักษาทุกที่ ยกระดับคุณภาพชีวิตผู้ป่วยในสิทธิบัตรทองให้สามารถเลือกรับบริการได้จากสถานพยาบาลกว่า 190 แห่งทั่วประเทศโดยไม่ต้องใช้ใบส่งตัว กรณีเป็นผู้ป่วยเก่าของ รพ.แห่งนั้น สามารถรักษาต่อเนื่องได้เลย หากต้องการย้ายหน่วยบริการแจ้งความจำนงต่อหน่วยบริการเดิมซึ่งจะประสานส่งต่อไปยังหน่วยบริการใหม่ให้ สำหรับผู้ป่วยใหม่เมื่อได้รับการวินิจฉัยว่าเป็นมะเร็งสามารถปรึกษาแพทย์เพื่อเลือกหน่วยบริการที่มีความพร้อมในการรักษาและผู้ป่วยสะดวกเข้ารับบริการได้ โดยผู้ป่วยจะได้รับใบรับรองและประวัติเพื่อไปเลือกรับบริการ เพื่อให้ผู้ป่วยได้รับการรักษาอย่างรวดเร็ว เพิ่มโอกาสในการรักษาให้หายขาดได้มากขึ้น สอบถามเพิ่มเติมได้ที่ สายด่วน สปสช.1330 ตลอด 24 ชั่วโมง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 5 กรกฎาคม 2564
ปลัด วธ. เป็นประธานการประชุมผู้บริหารสำนักงานปลัดกระทรวงวัฒนธรรม (ส่วนกลางและส่วนภูมิภาค Conference) ครั้งที่ ๖/๒๕๖๔
การประชุมผู้บริหารสำนักงานปลัดกระทรวงวัฒนธรรม (ส่วนกลางและส่วนภูมิภาค Conference) ครั้งที่ ๖/๒๕๖๔ ผ่านระบบ Zoom ไปยังสำนักงานวัฒนธรรมจังหวัดทั่วประเทศ
วันที่ ๕ กรกฎาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมผู้บริหารสำนักงานปลัดกระทรวงวัฒนธรรม (ส่วนกลางและส่วนภูมิภาค Conference) ครั้งที่ ๖/๒๕๖๔ ผ่านระบบ Zoom ไปยังสำนักงานวัฒนธรรมจังหวัดทั่วประเทศ โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้บริหารสำนักงานปลัดกระทรวงวัฒนธรรม ข้าราชการ และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
วันพฤหัสบดีที่ 3 มีนาคม 2565
รองโฆษกรัฐบาล ย้ำอีกครั้ง! ภาษีที่ดินปี 65-66 จัดเก็บอัตราคงเดิม แต่ไม่ลด 90% บ้านและพื้นที่เกษตรยังได้บรรเทา
นางสาวรัชดา ธนาดิเรก รองโฆษกประจำสำนักนายกรัฐมนตรี ย้ำอีกครั้ง! ภาษีที่ดินปี 65-66 จัดเก็บอัตราคงเดิม แต่ไม่ลด 90% บ้านและพื้นที่เกษตรยังได้บรรเทา
วันนี้ (3 มีนาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวว่า ขณะนี้ยังคงมีการแชร์ข้อมูลคลาดเคลื่อนในโซเชียลมีเดีย เกี่ยวกับอัตราภาษีที่ดินและสิ่งปลูกสร้างและการจัดเก็บภาษี จึงขอแจ้งให้ทราบอีกครั้งว่า รัฐบาลได้ประกาศคงอัตราภาษีที่ดินและสิ่งปลูกสร้างปีภาษี 2565-2566 ในอัตราเช่นเดียวกับปี 2563-2564 แต่ไม่มีการปรับลดการจัดเก็บลง 90% เหมือนที่ผ่านมา อย่างไรก็ตาม ในปีนี้ ผู้เสียภาษียังคงได้รับการบรรเทาภาระภาษีในหลายกรณี อาทิ ที่ดินหรือสิ่งปลูกสร้างที่เจ้าของเป็นบุคคลธรรมดาและใช้ประกอบเกษตรกรรมจะได้รับยกเว้นภาษี
ทั้งนี้ การจ่ายภาษีที่ดินและสิ่งปลูกสร้างปี 2565 เมื่อคำนวณได้เท่าไร จะต้องจ่ายเต็มจำนวน เนื่องจากกระทรวงการคลังมองว่า การจัดเก็บภาษีที่ดินและสิ่งปลูกสร้างเป็นรายได้หลักที่นำเข้าสู่ท้องถิ่น ซึ่งจากที่มีการลดภาษีที่ดินฯ ลง 90% ในช่วง 2 ปีก่อนหน้านี้ ทำให้รายได้องค์กรปกครองส่วนท้องถิ่นลดลงปีละประมาณ 3 หมื่นล้านบาท ทำให้ขาดรายได้ไปพัฒนาพื้นที่
นางสาวรัชดา ยังเผยว่า ตามพระราชบัญญัติภาษีที่ดินและสิ่งปลูกสร้าง พ.ศ. 2562 ต้องประกาศอัตราภาษีที่จะใช้จัดเก็บในปี 2565 เนื่องจากอัตราภาษีเดิมที่กำหนดไว้ในบทเฉพาะกาลกำหนดให้ใช้ได้เฉพาะปี 2563 - 2564 แต่ด้วยความเข้าใจถึงความเดือดร้อนของประชาชน รัฐบาลจึงคงอัตราภาษีที่ดินฯ แบบเดิมเช่นเดียวกับปีภาษี 2563-2564 เพื่อบรรเทาผลกระทบจากการแพร่ระบาดของโรคโควิด-19 ให้กับผู้เสียภาษี และเพื่อให้ผู้เสียภาษีได้มีระยะเวลาในการปรับตัวสำหรับการชำระภาษีในอัตราที่แท้จริง
ซึ่งในปี 2565 นี้ ผู้เสียภาษียังคงได้รับการบรรเทาภาระภาษีหลายกรณี ได้แก่ 1) ที่ดินหรือสิ่งปลูกสร้างที่เจ้าของเป็นบุคคลธรรมดาและใช้ประกอบเกษตรกรรมได้รับยกเว้นภาษี 2) ที่ดินหรือสิ่งปลูกสร้างที่ใช้เป็นที่อยู่อาศัยที่เจ้าของเป็นบุคคลธรรมดา และมีชื่อในทะเบียนบ้านในวันที่ 1 มกราคม จะได้รับยกเว้นมูลค่าฐานภาษีไม่เกิน 50 ล้านบาท 3) กรณีที่เป็นเจ้าของเฉพาะสิ่งปลูกสร้าง ก็จะได้รับยกเว้นมูลค่าฐานภาษีสำหรับสิ่งปลูกสร้างที่มีมูลค่าไม่เกิน 10 ล้านบาท ดังนั้น ผู้ที่เป็นเจ้าของทรัพย์สิน มูลค่าไม่เกิน 50 ล้านบาท หรือไม่เกิน 10 ล้านบาท แล้วแต่กรณี จะไม่ได้รับผลกระทบ แต่สำหรับบุคคลที่เป็นเจ้าของทรัพย์สินดังกล่าวที่มีมูลค่าเกิน 50 ล้านบาท หรือเกิน 10 ล้านบาท แล้วแต่กรณี จะเสียภาษีเต็มอัตราเฉพาะส่วนที่เกินเท่านั้น 4) การผ่อนปรนภาระภาษีให้แก่ผู้เสียภาษีกรณีมีภาระภาษีที่ดินและสิ่งปลูกสร้าง สูงกว่าค่าภาษีโรงเรือนและที่ดินและภาษีบำรุงท้องที่ที่เคยชำระในปี 2562 จะบรรเทาภาระให้โดยเสียภาษีเท่ากับค่าภาษีปี 2562 บวกกับร้อยละ 75 ของส่วนต่างค่าภาษีปี 2565 กับปี 2562
-------------
วันพฤหัสบดีที่ 25 สิงหาคม 2565
สนับสนุนงบให้ SMEs ขายของบนแพลตฟอร์มออนไลน์ต่างประเทศ
วันพฤหัสบดีที่ 25 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเพิ่มศักยภาพผู้ประกอบการไทยด้านการตลาดอิเล็กทรอนิกส์
โดยเห็นชอบการเพิ่มกิจกรรมส่งเสริมการค้าพาณิชย์อิเล็กทรอนิกส์ข้ามพรมแดน ภายใต้โครงการ SMEs Pro-
active ซึ่งเป็นการส่งเสริมกิจกรรมการขายสินค้าและบริการแบบ Business-to-Business
ด้วยการสนับสนุนค่าใช้จ่ายแก่ผู้ประกอบการ SMEs ที่เข้าร่วมโครงการตามจริง ไม่เกิน 100,000
บาท/บริษัท/ครั้ง รวมไม่เกิน 6 ครั้ง เพื่อเป็นค่าใช้จ่ายแรกเข้า หรือค่าสมาชิกของแพลตฟอร์มอิเล็กทรอนิกส์ 3
แห่ง คือ Alibaba KlangOne และ GlobalConnect รวมทั้งเป็นค่าประชาสัมพันธ์ ค่าการตลาด
และค่าใช้จ่ายในการทำ Online Content
ให้ผู้ประกอบการไทยได้รับโอกาสในการจัดแสดงสินค้าสู่ตลาดต่างประเทศผ่านทางแพลตฟอร์มออนไลน์เพิ่มม
ากขึ้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 3 กันยายน 2564
รัฐบาลเดินหน้าส่งเสริม SMEs ไทย
วันศุกร์ที่ 3 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี สั่งการให้หน่วยงานที่เกี่ยวข้องเร่งช่วยเหลือผู้ประกอบการ SMEs ไทย เช่น แก้ไขอุปสรรคและข้อจำกัดในการเข้าถึงแหล่งเงินทุน จัดทำข้อมูล SME ให้ชัดเจนเพื่อให้ความช่วยเหลือแต่ละกลุ่มได้อย่างเหมาะสม โดยกลุ่มที่ยังมีศักยภาพน้อยควรใช้เทคโนโลยีดิจิทัลช่วยเสริมความสามารถในการแข่งขัน สนับสนุนคนรุ่นใหม่ที่มีศักยภาพเข้าสู่ภาคเกษตรกรรมให้มากขึ้นเพื่อพัฒนาภาคเกษตรของไทยให้เข้มแข็ง เป็นต้น ทั้งนี้ ที่ประชุมคณะกรรมการ SMEs ได้เห็นชอบการจัดสรรเงินกองทุนส่งเสริมวิสาหกิจขนาดกลางและขนาดย่อม ประจำปี 2565 กว่า 1,200 ล้านบาท เพื่อใช้ส่งเสริมและฟื้นฟูธุรกิจ SMEs ที่ได้รับผลกระทบจากสถานการณ์โควิด-19
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มีนาคม 2565
โฆษกรัฐบาลเผย นายกรัฐมนตรีสั่งการเร่งดับไฟป่าภาคเหนือ ไม่ให้ขยายสร้างความเสียหายในพื้นที่อื่น ๆ ขอให้บังคับใช้กฎหมายดำเนินคดีผู้ลักลอบเผาป่าอย่างเด็ดขาด
โฆษกรัฐบาลเผย นายกรัฐมนตรีสั่งการเร่งดับไฟป่าภาคเหนือ ไม่ให้ขยายสร้างความเสียหายในพื้นที่อื่น ๆ ขอให้บังคับใช้กฎหมายดำเนินคดีผู้ลักลอบเผาป่าอย่างเด็ดขาด
วันที่ 4 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า จากกรณีเกิดไฟป่าในพื้นที่ตำบลแม่แฝกใหม่ อำเภอสันทราย จังหวัดเชียงใหม่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบรายงานแล้ว โดยนายกรัฐมนตรีมีความห่วงใยต่อเหตุการณ์ที่เกิดขึ้น กำชับเจ้าหน้าที่ทุกภาคส่วน ร่วมกับกองทัพระดมกำลังลงพื้นที่เร่งดับไฟป่า กระชับพื้นที่ไม่ให้ขยายเป็นวงกว้างมากขึ้นกว่าเดิม พร้อมสั่งการหน่วยงานที่เกี่ยวข้อง โดยเฉพาะส่วนท้องถิ่นจัดเวรยามคอยเฝ้าสอดส่องดูแลสถานการณ์ รวมถึงคอยสังเกตุพฤติกรรมลูกบ้านที่อาจจะลักลอบไปจุดไฟเพื่อเตรียมพื้นทีทำการเกษตร และหาของป่าในช่วงเวลานี้
นายธนกรกล่าวว่า ทุก ๆ ปี ตั้งแต่เดือนมกราคม - เมษายนของทุกปี ภาคเหนือมักจะประสบปัญหาวิกฤติหมอกควัน สาเหตุหลักมาจากการเผาป่า การเผาเศษวัสดุทางการเกษตรในพื้นที่เพาะปลูกข้าวโพดเลี้ยงสัตว์ และการเผาในพื้นที่ทำไร่หมุนเวียน ทำให้ส่งผลกระทบต่อสุขภาพ และทัศนวิสัยการเดินทางของประชาชน โดยนายกรัฐมนตรีได้เน้นย้ำให้หน่วยงานในพื้นที่เตรียมการรับมือกับปัญหาที่จะเกิดขึ้น รวมทั้งคุมเข้มมาตรการทางกฎหมาย ร่วมกันสร้างความตระหนักรู้ถึงความรับผิดชอบต่อสังคม ป้องกันแก้ไขปัญหาไฟป่า รวมถึงประชาสัมพันธ์เผยแพร่รณรงค์ลดการเผาในพื้นที่การเกษตรผ่านช่องทางสื่อต่างๆ ให้ประชาชนได้รับทราบข้อมูลที่ถูกต้องและให้บังคับใช้กฎหมายอย่างเคร่งครัด เร่งหาตัวผู้กระทำผิด มาดำเนินคดีอย่างเด็ดขาด เพื่อเป็นตัวอย่างและป้องปรามไม่ให้มีการกระทำผิดในลักษณะเดียวกันอีกฃ
“ปัญหาการลักลอบจุดไฟเพื่อเตรียมพื้นที่ทำการเกษตร และหาของป่า เป็นปัญหาที่เกิดขึ้นทุกปี ปัญหาจะไม่สามารถแก้ไขได้อย่างมีประสิทธิภาพและยั่งยืน ถ้าประชาชนไม่ร่วมมือกับภาครัฐในการแก้ไขปัญหา ขอความร่วมมือประชาชนเห็นแก่ประโยชน์ส่วนรวมเป็นหลัก ขอให้คำนึงถึงผลกระทบตามมาจากการกระทำด้วย ในแต่ละปีภาครัฐต้องใช้งบประมาณและกำลังคนเป็นจำนวนมากในการดับไฟป่า” นายธนกร กล่าว
วันอังคารที่ 28 กันยายน 2564
กระทรวงกลาโหม จัดพิธีเคารพธงชาติ 28 กันยายน เนื่องในวันพระราชทานธงชาติไทยครบ104ปี
พล.อ.ณัฐ อินทรเจริญ ปลัดกระทรวงกลาโหม เป็นประธานในพิธีเคารพธงชาติและร้องเพลงชาติไทย เนื่องในวันพระราชทานธงชาติไทย (Thai National Flag Day)ณ บริเวณเสาธงด้านหน้าศาลาว่าการกลาโหม
ตามที่คณะรัฐมนตรีได้มีมติเมื่อ 20 ก.ย. 2559 เห็นชอบให้วันที่28 กันยายน ของทุกปีเป็นวันพระราชทานธงชาติไทย รวมทั้งให้มีการชักและประดับธงชาติไทย เพื่อเป็นการสร้างความภาคภูมิใจของคนในชาติและเป็นการน้อมรำลึกในพระมหากรุณาธิคุณพระบาทสมเด็จพระมงกุฏเกล้าเจ้าอยู่หัว ที่ทรงพระราชทานธงไตรรงค์เป็นธงชาติไทย
โดย วันที่ 28 กันยายน 2564 เป็นวันครบรอบ 104 ปี วันพระราชทานธงชาติไทย เป็นวันที่ระลึกโอกาสที่พระบาทสมเด็จพระมงกุฎเกล้าเจ้าอยู่หัว (รัชกาลที่6)ทรงพระราชทานธงไตรรงค์เป็นธงชาติไทย เมื่อวันที่ 28 กันยายน พ.ศ. 2460ซึ่งต่อมาในปีพ.ศ. 2560 สำนักนายกรัฐมนตรี ได้เสนอให้วันที่ 28 กันยายนของทุกปี เป็นวันพระราชทานธงชาติไทย โดยประเทศไทยนั้นถือเป็นประเทศที่ 54 ของโลกที่มีวันธงชาติ
วันจันทร์ที่ 13 มิถุนายน 2565
​PM hands down policy to promote Thailand as international dental hub
​PM hands down policy to promote Thailand as international dental hub
June 12, 2022, Government Spokesperson Thanakorn Wangboonkongchana disclosed that Ministry of Public Health’s Department of Health Service Support has a plan to propel Thailand to become international dental hub, following Prime Minister and Defense Minister Gen. Prayut Chan-o-cha’s order to stimulate national economy and generate revenue through promoting Thailand as world’s medical hub and dental hub. The plan is to attract foreign tourists with the country’s high-potential dental services. The pilot program will be launched in Phuket.
According to the Government Spokesperson, promotion of medical industry is aimed not only to generate revenues to the country, but also to create employment and boost other related industries. Medical hub is one of the five new S-Curve industries, the future industries to be promoted to achieve the leap growth of Thai economy. The other four are: robotics, digital, aviation & logistics, and biofuels & biochemicals.
Under the policy to promote Thailand as dental hub, cosmetic dentistry will be highlighted, and service rates will be set as one-price policy. In preparation for the implementation, central database and an application will be developed, as well as the interpretation center, payment mechanism, dispute resolution system, and related facilitation system. Interested dental clinics may apply to be part of the program in the 3rd-4th quarter of this year.
The Prime Minister expressed confidence that medical tourism would be a big boost for Thai tourism and economy, and called on all concerned sectors to put collective effort in promoting medical tourism, and in sharing useful ideas and expertise for the benefit of the country’s socio-economic recovery.
วันพฤหัสบดีที่ 24 มิถุนายน 2564
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๔
การประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๔ ผ่านระบบเครือข่ายการประชุมทางไกล (Video Conference)
วันที่ ๒๔ มิถุนายน ๒๕๖๔ เวลา ๑๓.๓๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๔ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ และคณะกรรมการกองทุนพัฒนาสื่อปลอดภัยและสร้างสรรค์ เข้าร่วมประชุมผ่านระบบเครือข่ายการประชุมทางไกล (Video Conference) ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
วันพฤหัสบดีที่ 29 กรกฎาคม 2564
“ธนกร”ลงพื้นที่นำเงินเดือนจัดซื้ออาหารกล่องแจกชาวบ้านสู้โควิด ลั่นทุกฝ่ายต้องช่วยกันอย่ามัวแต่โทษกันไปมา  พร้อมให้กำลังใจบุคลากรทางการแพทย์ ย้ำ “บิ๊กตู่” กำชับทุกฝ่ายทำงานเต็มที่
“ธนกร”ลงพื้นที่นำเงินเดือนจัดซื้ออาหารกล่องแจกชาวบ้านสู้โควิด ลั่นทุกฝ่ายต้องช่วยกันอย่ามัวแต่โทษกันไปมา  พร้อมให้กำลังใจบุคลากรทางการแพทย์ ย้ำ “บิ๊กตู่” กำชับทุกฝ่ายทำงานเต็มที่
วันที่ 29 ก.ค.64 นายธนกร วังบุญคงชนะ เลขานุการรัฐมนตรีประจำสำนักนายกรัฐมนตรี ในฐานะโฆษกประจำศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (ศบศ.) เปิดเผยว่า จากการที่ตนได้สละเงินเดือนจำนวน 3 เดือนเพื่อนำเงินไปช่วยเหลือประชาชนที่ได้รับผลกระทบจากโควิด-19 นั้น วันนี้ตนและดร. แคทลีน มาลีนนท์ ประธานเจ้าหน้าที่บริหารไทยโซล่าร์ เอนเนอร์ยี่ จำกัด (มหาชน) ได้นำเงินเดือนไปจัดซื้ออาหารกล่องเพื่อไปแจกจ่ายให้กับพี่น้องประชาชนและบุคลากรทางการแพทย์ผ่านทางสถาบันบำราศนราดูร โดยมี จ่าเอก รังสรรค์ ถามูลแสน รองผู้อำนวยการฝ่ายอำนวยการ สถาบันบำราศนราดูร เป็นผู้รับมอบ ทั้งนี้ตนก็ได้ไปจัดซื้อจากผู้ประกอบการร้านอาหารที่ได้รับผลกระทบจากโควิด-19 โดยตนจะทยอยจัดซื้อข้าวกล่องไปแจกให้กับพี่น้องประขาชนอย่างต่อเนื่อง นอกจากนั้นตนจะชวนเพื่อน ๆ ที่สนิทมาช่วยกันทำโครงการนี้ต่อไปเรื่อย ๆ อย่างน้อยจะเป็นการบรรเทาความเดือดร้อนของประชาชนส่วนหนึ่ง อย่างไรก็ตามตนขอเป็นกำลังใจให้กับบุคลากรทางการแพทย์และพี่น้องประชาชนทั่วประเทศขอให้ทุกฝ่ายช่วยกันตนมั่นใจว่าเราจะผ่านมันไปได้อย่างแน่นอน
นายธนกร กล่าวว่า ในส่วนการแก้ปัญหาโควิด-19 นั้น ทาง พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามการทำงานอย่างใกล้ชิด แม้ว่าอาจจะติดขัดบ้างแต่ท่านนายกฯ ก็จะสั่งการแก้ปัญหาในทันที โดยขณะนี้แม้ว่าตัวเลขผู้ติดเชื้อจะเพิ่มมากขึ้น แต่ตัวเลขผู้หายป่วยก็เพิ่มมากขึ้นเช่นเดียวกัน การบริหารจัดการเข้าระบบแล้ว ไม่ว่าจะเป็นการจัดหาวัคซีน การฉีดวัคซีน การรักษาผู้ป่วย การเยียวยา ซึ่ง พล.อ.ประยุทธ์ ได้สั่งกำชับทุกฝ่ายให้ทำงานแบบบูรณาการ สั่งทุกหน่วยงานช่วยกันอย่างเต็มที่ ลดขั้นตอนที่เป็นอุปสรรค เพราะฉะนั้นตนมั่นใจว่าอีกไม่นานสถานการณ์จะคลี่คลาย โดยเฉพาะในส่วนของ กทม. ขณะนี้ฉีดวัคซีนไปแล้ว 50 เปอร์เซ็นต์ของจำนวนประชาชน เมื่อฉีดครบ 70 เปอร์เซ็นต์ตามเป้าทุกอย่างจะดีขึ้นอย่างแน่นอน อย่างไรก็ตามตนไม่อยากเห็นการตำหนิหรือโทษกันไปมา หรือการบิดเบือนสร้างเฟคนิวส์สร้างความสับสนให้กับประชาชน วันนี้ทุกฝ่ายจะต้องมาช่วยกันเพื่อนำประเทศไปสู่ความเป็นปกติสุข
วันอังคารที่ 26 ตุลาคม 2564
กระทรวงยุติธรรม ขับเคลื่อนการดำเนินงานของสำนักงานยุติธรรมจังหวัด ประจำปีงบประมาณ พ.ศ. ๒๕๖๕
กระทรวงยุติธรรม ขับเคลื่อนการดำเนินงานของสำนักงานยุติธรรมจังหวัด ประจำปีงบประมาณ พ.ศ. ๒๕๖๕
ในวันจันทร์ที่ ๒๕ ตุลาคม ๒๕๖๔ เวลา ๑๓.๐๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมการขับเคลื่อนการดำเนินงานของสำนักงานยุติธรรมจังหวัด ประจำปีงบประมาณ พ.ศ. ๒๕๖๕ ผ่านระบบการประชุมทางไกล (Video Conference) โดยมี นางสาวณัฐนันท์ พิทักษา ผู้อำนวยการกองประสานราชการจังหวัด สำนักงานปลัดกระทรวงยุติธรรม นางสาววิลาวัลย์ ยี่ทอง ผู้เชี่ยวชาญเฉพาะด้านนโยบายและยุทธศาสตร์ ตลอดจนยุติธรรมจังหวัด ผู้แทนสำนักงานยุติธรรมจังหวัดทั่วประเทศ และเจ้าหน้าที่ที่เกี่ยวข้อง เข้าร่วม
โดยนายวัลลภ นาคบัว รองปลัดกระทรวงยุติธรรม ได้กล่าวสรุปผลการดำเนินงานของสำนักงานยุติธรรมจังหวัด ประจำปีงบประมาณ พ.ศ. ๒๕๖๔ ในด้านต่างๆ ได้แก่ แนวทางการดำเนินงานของคณะกรรมการขับเคลื่อนภารกิจกระทรวงยุติธรรมในพื้นที่ ผลการดำเนินงานคณะกรรมการขับเคลื่อนภารกิจกระทรวงยุติธรรมในพื้นที่ การให้ความช่วยเหลือประชาชนผ่านกลไกคณะกรรมการขับเคลื่อนภารกิจกระทรวงยุติธรรมในพื้นที่ การบูรณาการระหว่างกระทรวงยุติธรรมและหน่วยงานในพื้นที่ รวมทั้งสรุปผลการดำเนินงานของศูนย์ยุติธรรมสร้างสุข สรุปสถิติการให้บริการประชาชน และการให้ความช่วยเหลือประชาชนเชิงรุกในด้านต่างๆ การรับฟังปัญหาอุปสรรค ข้อเสนอแนะ เกี่ยวกับกรอบแนวทางการปฏิบัติงานของสำนักงานยุติธรรมจังหวัด ประจำปีงบประมาณ พ.ศ. ๒๕๖๔ ตลอดจนการสรุปผลสำนักงานยุติธรรมจังหวัดที่มีผลปฏิบัติงานโดดเด่น ประจำปีงบประมาณ พ.ศ. ๒๕๖๔
โอกาสนี้ รองปลัดกระทรวงยุติธรรม ได้มอบนโยบายประจำปีงบประมาณ พ.ศ. ๒๕๖๕ ของสำนักงานยุติธรรมจังหวัด โดยเน้นย้ำการขับเคลื่อนการดำเนินงานตามนโยบายของรัฐมนตรีว่าการกระทรวงยุติธรรม และปลัดกระทรวงยุติธรรม การบริหารจัดการงบประมาณประจำปีงบประมาณ พ.ศ. ๒๕๖๕ การบริหารจัดการในสถานการณ์การแพร่ระบาดโควิด-19 และการสร้างการรับรู้ทางกฎหมายและงานบริการประชาชนของสำนักงานยุติธรรมจังหวัด
ทั้งนี้ นางสาวณัฐนันท์ พิทักษา ผู้อำนวยการกองประสานราชการจังหวัด สำนักงานปลัดกระทรวงยุติธรรม ได้ชี้แจงแนวทางการจัดสรรงบประมาณรายจ่ายประจำปีงบประมาณ พ.ศ.๒๕๖๕ ของสำนักงานยุติธรรมจังหวัด การจัดสรรครุภัณฑ์ยานพาหนะให้แก่สำนักงานยุติธรรมจังหวัด และผู้ปฏิบัติงานในพื้นที่ได้รับทราบอีกด้วย